Még 2 hétig válthatók vissza a megyei matricák | ÚTDÍJ.HU
ÚTDÍJ.HU / Hírek / Még 2 hétig válthatók vissza a megyei matricák
Azon autósok számára, akik január 1. és 31. között érvényes úthasználati jogosultság nélkül közlekedtek a fizetős gyorsforgalmi úthálózaton, szombaton, február 28-án járt le egy fontos határidő.
A januári próbaüzem tapasztalatai alapján véglegesített útdíjrendelet február 1-től hatályos. A szabályozás átmeneti rendelkezéseinek értelmében sem a pótdíjat, sem az 1470 forintos szolgáltatási díjat nem kell megfizetnie azoknak az autósoknak, akik január 1. és 31. közötti próbaüzem alatt érvényes e-matrica nélkül használták a díjköteles utakat, ha bármelyik értékesítési csatornán keresztül legkésőbb február 28-ig a jogosulatlan úthasználat helye szerinti éves megyei, vagy éves (országos) jogosultságot vásárolnak.
Az e-matricák megválthatók elektronikusan, mobiltelefonon keresztül, a NÚSZ Zrt. ügyfélszolgálati irodáiban, vagy a benzinkutakon.
Azonban egy másik, szintén február elsejétől hatályos rendelkezés esetében két hétig még fontos szerep hárul az ügyfélszolgálatokra:
a megyei matricák területi érvényességére vonatkozó szabályok véglegesítése, illetve egyes gyorsforgalmi utak díjmentesítése miatt március 15-ig visszaváltható minden olyan, 2014. december 31. és 2015. január 31. között vásárolt megyei e-matrica, ami ezért feleslegessé vált. Ezt elektronikus úton, postán, vagy a NÚSZ Zrt. irodáiban lehet megtenni.
Címkék: ematrica visszaváltás, megyei matricák visszaváltása, útdíj matrica, útdíj visszaváltás
Válasz Ekkor: 2015. március 2., 09:22
Egy feltételezett kérdésem lenne, ami szerintem sokakat érdekelhet, érdemi információ viszont az oldalon nincs róla. Ha teszem föl, januárban használtam olyan útszakasz (mondjuk a Liszt Ferenc repülőtérre vezető gyorsforgalmi utat) ami akkor még díjköteles volt, azóta viszont ingyenes használatúvá változtatták, akkor számíthatnék-e büntetésre amennyiben épp ezért nem vásároltam azóta sem matricát?